
Referat fra bestyrelsesmøde 20.09.2006.

Til stede.

Martin F, Asger, Malene, Anders, Hans-Ole, Marianne, Bent, Martin S & Narandi.

Vi indledte mødet med at snakke de seneste generalforsamlinger igennem. Vi blev enige om fremadrettet at gøre hvad vi kan, for at stå sammen, om at få Oxford Have til at blive et velfungerende grundejerforening, hvor vi alle sammen gerne skal trives.
Konstituering.

Vi fordelte posterne i bestyrelsen således:

Formand; 

Bent Høegh–Jensen fra hus nr. 81.

Kasser; 

Anders Langballe fra hus nr. 31.

Sekretær; 

Narandi Linnebjerg Oxbøll fra hus nr. 229.

Næstformand: 
Malene Fransson fra hus nr. 271.

Menig medlem;
Martin Skibye fra hus nr. 53.

Suppleanter:



· Hans Ole Christensen fra hus nr. 131.

· Marianne Leth fra hus nr. 233.

· Asger Andersen fra hus nr. 33.


· Martin Frese fra hus nr. 223.

Vi lavede en gennemgang af de forskellige opgaver i bestyrelsen, og fordelte dem på følgende måde.

Hjemmesiden; Oxfordhave.com

· Martin Frese vil opdatere hjemmesiden løbende. Han vil i den forbindelse lave et overlap med Tommi fra nr. 271, som vi købte til at lave hjemmesiden.

· Bent vil som formand, være den der besvarer alle de mails der kommer til bestyrelsen.

· Narandi godkender de nye medlemmer der søger om optagelse til chatten i Oxford Have.

Parkeringspladsen.

· Narandi er den der har kontakt til Anders Helweg omkring etableringen af parkeringspladsen.
Kontaktperson til Schaumann 

· Malene.

Kontaktperson til ejendomsmæglere 

· Bent. 

· Vi besluttede, at vores gebyr til ejendomsmæglere der skal have tilsendt diverse materiale om Oxford Have er 300,-kr.

Bookingliste til fælleshuset.

· Marianne.

Kontaktperson til R-98.

· Martin Skibbye.

Fejl & mangler.

· Vi snakkede om at oprette et drev, hvor vi samlede alle folks fejl og mangler. Der skulle man kunne se, hvad KBC/Scahumann har gjort ved diverse fejl og mangler i folks huse. Således ville man have et udgangspunkt eller et sammenligningsgrundlag. Vi tror det er en større opgave, og vil foreslå at der er en separat arbejdsgruppe udenfor bestyrelsen, der samler disse data til hjemmesiden.

Vicevært.

· Viceværten er ansat i Oxford Have pr. 05.10.2006 til etape 1 + 2. 

· Malene tager den ansættelseskontrakt hun har lavet til ham, med til næstkommende bestyrelsesmøde, således at resten af bestyrelsen kan se om de kan godkende den.

· Hans faktiske arbejdsforhold - og opgaver vil således fremgå i næstkommende nyhedsbrev.
Økonomi.

· Narandi & Malene overgav alle nota fra grundejerforeningens konto i Amagerbanken til Anders.

· Malene vil efterfølgende aflevere alle udgiftsbilag for grundejerforeningen til Anders.

· Anders, Narandi & Bent går i Amagerbanken og underskriver papir på, at vi er hæveberettigede til grundejerforeningens konto. Anders mailer dato - forslag til Narandi og Bent i forhold til mødet i banken.

· Anders vil udarbejde et oplæg til bestyrelsen, hvor han sammenligner priser på administrator kontra PBS. I den sammenhæng vil han også sammenligne de opgaver vi kan få opfyldt hos hhv. PBS og hos en administrator.

Forretningsorden.
· Bestyrelsesmøder vil være den første tirsdag i hver måned, kl. 19.30. 

· DOG er vores førstkommende møde 10.10.2006 kl. 19.30 hos Narandi.
· Indtil fælleshuset er bygget færdigt, mødes vi hos hinanden på skift.
· Narandi mailer indkaldelser ud til hele bestyrelsen i midten af hver måned, således at man har dagsordenen i god tid.

· Narandi mailer efterfølgende referater ud til resten af bestyrelsen.

Fællesområder.

· Der er overtagelse af udearealerne i etape 1 + 2 den 05.10. 2006 kl. 15.30.
· Fra bestyrelsen deltager Asger og Malene og muligvis flere.
· Dem der deltager i gennemgangen af fejl og mangler på de fælles udearealer, mødes hos Malene kl. 15.20.
· Byggesagkyndig Ebbe Sallings fra” Kama consult”.  & vicevært Carsten Almind deltager også.
Legepladsgruppen.

· 2 fra bestyrelsen er med i legepladsgruppen (Narandi & Martin) 

· Vi har bedt alle børn i Oxford Have om, at lave en tegning af deres 3 ynglings - ting på en legeplads + en tegning af deres drømmelegeplads. Dette for at vi kan sammenligne med det projekt vi har fået lavet, og derfra evt. ændre i næste projekt vi skal have lavet.
· Vi vil have 2 konkrete projekter klar til næste gang vi har en legeplads på en generalforsamling.

· Økonomien omkring etableringen af en legeplads, vil blive udarbejdet i samarbejde med hele bestyrelsen.

· Ift. de små fællespladser søger vi fondsmidler til mere æstetiske børneemner (figurer i træ /sten med ansigter o. lign.)

· Nogle i bestyrelsen mente vi burde overveje om det absolut skulle være hele området nede foran, der skulle bruges til legeplads, eller om der skulle efterlades lidt grønt. Der kommer grønt + borde og bænke i forbindelse med udearealet til fælleshuset, men vi tager punktet med til næste legepladsgruppemøde.

Revisor.

· Vi skal bruge en revisor til årsregnskabet i Oxford Have. Revisoren skal fremlægge vores årsregnskab på en generalforsamling.

· Indtil førstkommende generalforsamling i 2007 har Schaumann lovet os, at vi kan bruge deres revisor; Pia Kamps.

· Vi tager emnet op igen på et bestyrelsesmøde senere på året.
Vedtægtsændringer.

· De vedtægter vi har, er ”kluntet” formuleret, og vi er enige om, at de burde omskrives således at de bliver ”skræddersyet” til Oxford Have.

· Narandi renskriver de vedtægtsændringer der kom i forbindelse med sidste generalforsamling. De vedlægges som bilag til vedtægterne, og kommer i første omgang kun på vores hjemmeside. Derfor sender Narandi dem til Martin Frese, når de er renskrevet.

· Vi tager punktet op igen på et bestyrelsesmøde senere på året.
Mails til bestyrelsen.

· Henvendelser til bestyrelsen er meget velkomne, og foregår via vores hjemmeside; Oxfordhave.com 
Referent; Narandi Linnebjerg Oxbøll.

